Ein man verbútet ein spil ane pfliht
In dem done· Ich wirbe vmber alles dc ein man·

Ein man verbútet ein spil ane pfliht·
des im nieman wol gevolgen mag·
er giht wenne sin ǒge ein wib ersiht
si si sin osterlicher tag·
wie were vns andern lúten so geschehen·
solten wir im alle sines willen iehen·
ich bin der eine ders versprechen mv̊s·
besser were miner frowen senfter grůs·
da ist mates bůs·

Ich bin ein wib ein wib da her gewesen·
so stete an eren vnd ǒch also wol gemv̊t·
ich truwe ǒch noch vil wol genesen·
dc mir selkem stelne nieman keinen schaden tůt·
swer aber kv́ssen hie ze mir gewinnen wil·
der werbe es mit vůge vnd ander spil·
ist dc es im wirt e sa·
er mv̊s sin iemer sin min dieb vnd habe ims da·
vnd lege es anderswa·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse